Roope Ahonen

Roope Ahonen (s. 12. kesäkuuta 1990 Salo) on suomalainen koripalloilija.

 Ura 
Ahonen on Salon Vilppaan kasvatti ja pelasi joukkueessa koripallon I-divisioonaa ennen siirtymistään Korisliigaan Torpan Poikiin kesällä 2007. Hän pelasi seurassa puolitoista kautta ja siirtyi tammikuussa 2009 takaisin Saloon, jossa hän pääsi pelaamaan I-divisioonaa. Nostettuaan Vilppaan Korisliigaan Ahonen teki yhden kauden mittaisen jatkosopimuksen seuran kanssa.

Maaliskuussa 2012 Ahonen nousi Suomen miesten pääsarjojen kaikkien aikojen tarkimpien vapaaheittäjien kärkikymmenikköön. Kesällä 2012 hän nousi miesten maajoukkueeseen ja oli mukana EM-karsinnoissa. Ahonen oli koko karsintojen neljänneksi tarkin kolmen pisteen heittäjä. Syyskuussa 2012 hän teki pelaajasopimuksen Solna Vikingsin kanssa.

Kesäkuussa 2013 Ahonen teki yksivuotisen sopimuksen Ruotsin Basketliiganissa pelaavan Borås Basketin kanssa.

Elokuussa 2015 Ahonen siirtyi Kreikan pääsarjassa pelanneeseen Kolossos Rodou BC:hen.http://www.basket.fi/uutiset/kaikki_uutiset/?x122462=33391146 Kolossos sijoittui runkosarjassa seitsemänneksi. Keskimäärin yli 21 minuutin peliajalla runkosarjassa pelintekijänähttp://yle.fi/urheilu/3-8983824 pelannut Ahonen piti kauttaan onnistuneena ja katsoi kehittyneensä pelaajana.http://yle.fi/urheilu/susijengin_takamies_suhteellisen_tyytyvainen_kauteensa_kivikovassa_kreikan_sarjassa/8825482 Kesällä 2016 hän teki seuran kanssa jatkosopimuksen.http://www.basket.fi/uutiset/kaikki_uutiset/?x122462=41372495

 Pelityyli ja ominaisuudet 

Ahonen on hyvä kolmen pisteen korien heittäjä. Huipputasolla häntä on kritisoitu pelintekijänä hitaahkoksi ja heikoksi pallonkäsittelijäksi, heittävänä takamiehenä taas lyhyehköksi.

 Lähteet 
 Roope Ahonen Suomen Koripalloliitto
 Maajoukkuetilastot  Suomen Koripalloliitto

 Viitteet 

Luokka:Suomalaiset koripalloilijat
Luokka:Vuonna 1990 syntyneet
Luokka:Elävät henkilöt